OSNOVNA ŠKOLA JULIJA KEMPFA, POŽEGA

KLASA: 602-02/16-01/10

URBROJ: 2177-23-01-16-01

Požega, 29. rujna 2016.

**ELEMENTI I MJERILA VREDNOVANJA VLADANJA UČENIKA**

**U školskoj godini 2016./2017.**

1. **UVODNE NAPOMENE**

Vrednovanje vladanja učenika određeno je Zakonom o odgoju i obrazovanju u osnovnoj i srednjoj školi (NN 87/08,86/09,92/10,105/10-isp,90/11,16/12, 86/12, 126/12, 94/13), Pravilnikom o načinima, postupcima i elementima vrednovanja učenika u osnovnoj i srednjoj školi (NN 112/10) i Statutom OŠ Julija Kempfa, Požega. Načini, postupci, elementi i mjerila vrednovanja vladanja učenika proizlaze iz *Nastavnog plana i programa zaosnovnu školu*, *Školskog kurikuluma* za tekuću godinu, pravila ponašanja učenika koje Škola definira *Pravilnikom o kućnom redu škole*, te *Razrednim* i *Školskim pravilima*.

Sukladno navedenom Pravilniku o načinima, postupcima i elementima vrednovanja učenika u osnovnoj i srednjoj školi:

Vrednovanje vladanja učenika obuhvaća sustavno prikupljanje podataka o ponašanju učenika i postignutim kompetencijama prema unaprijed definiranim i prihvaćenim načinima, postupcima i elementima, a sastavnice su:

a) praćenje, tj. sustavno uočavanje i bilježenje zapažanja o ponašanju učenika prema prethodno utvrđenim elementima od strane razrednika, učitelja i stručnih suradnika

b) provjeravanje, tj. procjena napretka u ponašanju učenika i postignute razine kompetencija na temelju praćenja, na sjednicama Razrednih vijeća, školskihpovjerenstava, te individualnim razgovorima s roditeljima i učenicima

c) ocjenjivanje, tj. pridavanje opisne vrijednosti *uzorno, dobro, loše* rezultatima praćenja učenikovog ponašanja prema sastavnicama ocjenjivanja vladanja.

**Nositelji** procesa vrednovanja vladanja učenika su učitelji, razrednici i stručni suradnici, tijekom kojeg uvažavaju individualne osobine učenika,

posebice karakterne i emocionalne osobine, te obiteljske prilike učenika. Elemente i mjerila za vrednovanje vladanja učenika s teškoćama potrebno jeprilagoditi teškoći i osobnosti učenika.

**Razrednik** zaključuje ocjenu iz vladanja, uz mišljenje Razrednog vijeća. **Razrednik je osobito dužan:**

• na prvom satu razrednika i prvom roditeljskom sastanku informirati učenike i roditelje s elementima i mjerilima vrednovanja vladanja učenika

• na posljednjem satu razrednika na kraju nastavne godine, javno zaključiti, priopćiti i obrazložiti svakom učenikuocjenu iz vladanja, a sadržaj tog sata evidentirati u dnevniku rada.

• redovito informirati roditelje tijekom individualnih informativnih sastanaka o vladanju učenika i pravovremeno ih informirati koju će ocjenu iz

vladanja učenik imati na kraju nastavne godine

• u dogovoru s roditeljima, učiteljima i stručnim suradnicima provoditi dogovorene mjere za unapređivanje vladanja učenika.

**Učenici** i **roditelji** imaju pravo znati elemente ocjenjivanja, kao i načine i postupke vrednovanja vladanja učenika, u koje ih upućuje razrednik na prvom satu razrednog odjela i roditeljskom sastanku, a nalaze se i na mrežnim stranicama škole. Roditelji imaju pravo uputiti usmene i pismene primjedbe, komentare i sugestije o vrednovanju vladanja učenika, a mogu ih podnijeti ravnatelju i/ili Vijećuroditelja. Učenici su dužni pridržavati se svih pravila koja se odnose na elemente i mjerila za vrednovanje vladanja, te sva druga pravila ponašanja u školi.

1. **PRAĆENJE I DOKUMENTIRANJE PONAŠANJA UČENIKA**

Ponašanje učenika se pisano prati i dokumentira prema elementima i kriterijima u Dnevniku rada razrednog odjela u rubrici za napomene. Bilješkesadrže podatke o učeniku, mjesto i vrijeme ponašanja /događaja, opis ponašanja/događaja i poduzetih mjera, te potpis osobe koja je uočila i upisalaodređeno ponašanje/događaj (razrednik, predmetni/dežurni učitelj, stručni suradnik). Bilješka ne smije vrijeđati učenika, niti ga etiketirati. **Učitelj zapisujeučenika u Dnevnik rada nakon 3. usmene opomene**. Razrednik je dužan o ovim zabilješkama informirati roditelje.

**III. ELEMENTI OCJENJIVANJA VLADANJA UČENIKA**su:

a) odnos učenika prema učenju i radu

b) odnos prema drugim učenicima

c) odnos prema učiteljima i drugim djelatnicima Škole

d) odnos prema vlastitoj i tuđoj imovini, društvenom i prirodnom okružju, te poštivanje pravila Kućnog reda Škole.

**ELEMENTI I MJERILA ZA VREDNOVANJE VLADANJA UČENIKA**

1. **Odnos prema učenju i radu**

|  |  |  |
| --- | --- | --- |
| **UZORNO**  **REDOVITO**  -pohađa i ne kasni na nastavu, te na ostale oblike odgojno-obrazovnog rada u školi  -ima primjeren i odgovoran odnos prema učenju i radu (uči redovito, izvršava dogovorene zadatke, piše domaće zadaće, nosi potreban pribor i opremu)  -poštuje dogovorena pravila ponašanja za vrijeme nastave i drugih oblika odgojno-obrazovnog rada u školi  -surađuje, sudjeluje u timskom radu, zajedničkim aktivnostima i pomaže drugim učenicima u učenju te ih potiče na uključivanje  -prihvaća odgovornost za rezultate svog učenja i rada, te je spreman ispraviti pogreške | **DOBRO**  **POVREMENO**  -neopravdano izostaje i/ili kasni na nastavu te na druge oblike odgojno-obrazovnog rada u školi, tj. izostao je **neopravdano do 5 sati**  -ima neprimjeren i neodgovoran odnos prema učenju i radu, ali reagira na poticaj učitelja/stručnog suradnika i nastoji promijeniti taj odnos  -ne poštuje dogovorena pravila ponašanja za vrijeme nastave i drugih oblika odgojno-obrazovnog rada u školi (ometa nastavni proces svojim ponašanjem, neprimjereno komunicira s učiteljima i drugim učenicima, narušava radnu atmosferu i negativno utječe na kvalitetu učenja u razredu)  -odbija suradnju, timski rad, zajedničke aktivnosti i pomoć drugim učenicima, ali prema potrebi prihvaća poticaj za uključivanje  -treba poticaj za prihvaćanje odgovornosti za rezultate svog učenja i rada te ispravljanje pogrešaka | **LOŠE**  **UČESTALO**  -ne pohađa i/ili kasni na nastavu, te na ostale oblike odgojno-obrazovnog rada u školi, tj. izostao je **neopravdano više od 5 sati**  - ima neprimjeren i neodgovoran odnos prema učenju i radu te ni na poticaj učitelja/stručnog suradnika ne nastoji promijeniti taj odnos  -ne poštuje dogovorena pravila ponašanja za vrijeme nastave i drugih oblika odgojno-obrazovnog rada u školi (ometa nastavni proces svojim ponašanjem , neprimjereno komunicira s učiteljima i drugim učenicima, narušava radnu atmosferu i negativno utječe na kvalitetu učenja u razredu)  - odbija suradnju, timski rad, zajedničke aktivnosti i pomoć drugim učenicima te ne prihvaća poticaj za uključivanje  Ne prihvaća odgovornost za rezultate svog učenja i rada te ne želi ispraviti svoje pogreške |

1. **Odnos prema drugim učenicima**

|  |  |  |
| --- | --- | --- |
| **UZORNO**  **REDOVITO**  -primjereno se ponaša prema vršnjacima, učenicima mlađekronološke dobi i odraslim osobama  -razvija skladne međuvršnjačke odnose u razredu;  -vodi računa o pravima, potrebama i osjećajima drugih učenika, te rado pruža pomoć (solidarnost, tolerancija, međusobno uvažavanje ostalih sudionika odgojno-obrazovnog procesa)  -poštuje prava i različitosti drugih učenika (ne tuče se, ne ruga, pomaže kome treba, dopušta drugima da govore, ne odbacuje nikoga iz društva, reagira na nasilje)  -prihvaća, aktivno sudjeluje i dobro surađuje u zajedničkim aktivnostima s drugim učenicima  ( projekti, humanitarne i druge akcije i sl.)  -poštuje pravila timskog rada | **DOBRO**  **POVREMENO**  -neprimjereno se ponaša prema vršnjacima, učenicima mlađe kronološke dobi i odraslim osobama (povremeno ometa druge učenike u učenju i praćenju nastave usprkos upozorenju učitelja)  -ne razvija skladne međuvršnjačke odnose u razredu (izaziva sukobe među učenicima i nasilje rješava na neprihvatljiv način)  -ne vodi računa o pravima, potrebama i osjećajima drugih učenika, nerado pruža pomoć (ne prihvaća odgovornost za svoje pogreške i treba poticaj za njihovo ispravljanje)  -ne poštuje prava i različitosti drugih učenika (tuče se, ruga, ne pomaže kome treba, ne dopušta drugima da govore, odbacuje pojedine učenike iz društva, ne reagira na nasilje)  - ne prihvaća, ne sudjeluje aktivno i ne surađuje u zajedničkim aktivnostima s drugim učenicima  ( projekti, humanitarne i druge akcije i sl.), ali prema potrebi prihvaća poticaj za uključivanje  -ne poštuje pravila timskog rada (ne reagira na upozorenje učitelja, ne pomaže drugim učenicima) | **LOŠE**  **UČESTALO**  -neprimjereno se ponaša prema vršnjacima, učenicima mlađe kronološke dobi i odraslim osobama (izrazito se nekorektno odnosi prema drugim učenicima)  -ne razvija skladne međuvršnjačke odnose u razredu (učestalo izaziva i sudjeluje u verbalnim i fizičkim sukobima)  -ne vodi računa o pravima, potrebama i osjećajima drugih učenika, nerado pruža pomoć (svojim neprimjerenim oblicima ponašanja ugrožava sigurnost učenika, učitelja, te ostalih djelatnika škole –unošenje oružja, zapaljivih tvari i sličnog u školu)  -ponavlja pogreške unatoč upozorenjima  - ne prihvaća i ne sudjeluje aktivno u zajedničkim aktivnostima s drugim učenicima( projekti, humanitarne i druge akcije i sl.) te se ne uključuje ni na poticaj  -ne sudjeluje u radu i ometa rad tima  - svojim ponašanjem učenik ugrožava svoju i sigurnost drugih učenika |

**3. Odnos prema učiteljima i drugim djelatnicima škole**

|  |  |  |
| --- | --- | --- |
| **UZORNO**  **REDOVITO**  - poštuje pravila Kućnog reda i razredna pravila,  -kulturno se ponaša i na primjeren načinkomunicirasučiteljimaidrugimdjelatnicima,tegostimaŠkole  - pozitivno reagira i poštuje upute i zahtjeve koje mu učitelji i drugi djelatnici Škole postavljaju, a koje su u skladu s pravnim propisima i Kućnim redom Škole  -surađuje s učiteljima i učenicima u zajedničkim aktivnostima, terado pomaže drugim učenicima  - uvažava autoritet učitelja i drugih djelatnika Škole  - svojim ponašanjem i postupcima doprinosi ugledu škole u svim prigodama (susreti, ekskurzije, izleti, projekti...) | **DOBRO**  **POVREMENO**  -ne poštuje pravila kućnog reda i razredna pravila,  - ne ponaša se kulturno i ne komunicira i na primjeren način s učiteljima i drugim djelatnicima, te gostima Škole  - ne reagira i ne poštuje upute i zahtjeve koje mu učitelji i drugi djelatnici Škole postavljaju, a koje su u skladu s pravnim propisima i Kućnim redom Škole  -ne surađuje s učiteljima i učenicima u zajedničkim aktivnostima (ponavlja neprimjerene oblike ponašanja na koje je već bio upozoren, ali pozitivno reagira na upozorenje korekcijom ponašanja)  - ne uvažava autoritet učitelja i drugih djelatnika Škole  -ponaša se nasilno prema učiteljima i drugim djelatnicima škole(viče, vrijeđa, prijeti, neovla-šteno snima, koristi Internet za narušavanje ugleda Škole ), ali kada pogriješi, prihvaća upozorenje i odgovornost te se trudi ispraviti i ne ponoviti neprimjereno ponašanje | **LOŠE**  **UČESTALO**  -grubo krši pravila kućnog reda i razredna pravila,  - ne ponaša se kulturno i ne komunicira i na primjeren način s učiteljima i drugim djelatnicima, te gostima Škole  - ne reagira i ne poštuje upute i zahtjeve koje mu učitelji i drugi djelatnici Škole postavljaju, a koje su u skladu s pravnim propisima i Kućnim redom Škole  - ne surađuje s učiteljima i učenicima u zajed ničkim aktivnostima (odbija suradnju, timski rad, zajedničkeaktivnosti i pomoć drugim učenicima)  - ne uvažava autoritet učitelja i drugih djelatnika Škole  -ponaša se nasilno prema učiteljima i drugim djelatnicima škole(viče, vrijeđa, prijeti, neovla-šteno snima, koristi Internet za narušavanje ugleda Škole ), ali ne prihvaća upozorenje i odgovornost i unatoč upozorenjima ponavlja neprimjereno ponašanje |

**4. Odnos prema vlastitoj i tuđoj imovini**

|  |  |  |
| --- | --- | --- |
| **UZORNO**  **REDOVITO**  -čuva školsku imovinu, imovinu drugih učenika i osobnu imovinu  -pokazuje ekološku svijest  - primjereno i odgovorno se ponaša na izletima, priredbama, posjetima itd.  - poštuje zabranu unošenja zabranjenih sredstava u unutrašnji i vanjski prostor škole(cigarete, alkohol, tiskovine neprimjerenog sadržaja,itd.)  -svojim ponašanjem daje primjer drugim učenicima | **DOBRO**  **POVREMENO**   * Ne čuva imovinu škole, imovinu drugih učenika i osobnu imovinu(namjerno oštećuje imovinu škole i ostalih učenika) * Ne pokazuje ekološku svijest * Neprimjereno se ponaša na izletima, priredbama, posjetima itd.(narušava ugled škole, ali reagira na upozorenje učitelja) * Ne poštuje zabranu unošenja zabranjenih sredstava u unutrašnji i vanjski prostor škole(cigarete, alkohol, tiskovine neprimjerenog sadržaja,itd.) * Svojim ponašanjem ne može biti primjer drugim učenicima | **LOŠE**  **UČESTALO**   * Ne čuva imovinu škole, imovinu drugih učenika i osobnu imovinu(namjerno oštećuje imovinu škole i ostalih učenika) * Ne pokazuje ekološku svijest(onečišćuje unutrašnji i vanjski prostor škole) * Neprimjereno se ponaša na izletima, priredbama, posjetima itd.(narušava ugled škole, ne reagira na upozorenje učitelja) * Ne poštuje zabranu unošenja zabranjenih sredstava u unutrašnji i vanjski prostor škole(cigarete, alkohol, tiskovine neprimjerenog sadržaja,itd.)i učestalo ih unosi u vanjski i unutrašnji prostor škole   Svojim ponašanjem daje loš primjer drugim učenicima |

**REDOVITO**znači da učenik nikada nije zapisan, ili je opravdano zapisan zbog kršenja pravila u *Dnevnik rada/Imenik* najviše 2 puta tijekom nastavne godine.

**POVREMENO** znači da je učenik opravdano zapisan zbog kršenja pravila u *Dnevnik rada/Imenik* najviše 6 puta tijekom nastavne godine.

**UČESTALO**znači da je učenik opravdano zapisan zbog kršenja pravila u *Dnevnik rada/Imenik* više od 6 puta puta tijekom nastavne godine.

**Završne odredbe:**

**Početna ocjena vladanja učenika je najviša ocjena koja se postupno, u skladu s prethodno navedenim kriterijima, snižava.**

**UZORNO VLADANJE** ima učenik za kojega uz navedene kriterije vrijedi sljedeće:

1. Učenik redovito poštuje Kućni red Škole te školska i razredna pravila u cijelosti.

2. Učenik nema izrečenu pedagošku mjeru tijekom tekuće nastavne godine.

3. Uzorno vladanje može imati učenik kojemu je izrečena pedagoška mjera Opomene i/ili Ukora, ali uz uvjet da je preuzeo odgovornost i popravio ponašanje zbog kojeg mu je izrečena mjera.

4. Učenik kojemu je izrečena Opomena , a koji nije preuzeo odgovornost za svoje ponašanje i ponavlja ponašanje zbog kojeg je dobio

navedene pedagoške mjere, ne može imati uzorno vladanje.

5. Učenik se kulturno ponaša i na primjeren način komunicira s učiteljima i drugim djelatnicima škole te gostima škole i ostalim učenicima i predstavlja uzor

6.Učenik redovito pohađa nastavu i ostale oblike odgojno/obrazovnog rada u školi te ima primjeren i odgovoran odnos prema učenju

**DOBRO VLADANJE** ima učenik za kojeg uz navedene kriterije vrijedi i sljedeće:

1. Učenik povremeno ne poštuje i krši *Kućni red Škole* te školska i razredna pravila.

2. Učeniku je tijekom nastavne godine izrečena pedagoška mjera *Opomene i/ili Ukora*, nakon čega učenik nije prihvatio odgovornost i nije popravio ponašanje zbog kojega mu je izrečena mjera.

3. Učenik kojemu je izrečena mjera Opomene/*ukora*, a koji nije preuzeo odgovornost za svoje ponašanje i ponavlja ponašanje zbog kojega je dobio

navedenu pedagošku mjeru, ne može imati dobro vladanje.

**LOŠE VLADANJE** ima učenik za kojeg uz navedene kriterije vrijedi sljedeće:

1. Učenik učestalo ne poštuje i krši *Kućni red Škole* te školska i razredna pravila.

2. Loše vladanje ima učenik kojemu je izrečena mjera *Strogog ukora*, nakon čega učenik nije prihvatio odgovornost i nije popravio ponašanje zbog kojega mu jeizrečena mjera.

Prijedlog Elemenata i mjerila vrednovanja vladanja za školsku godinu 2016./2017. usuglasilo je i usvojilo Učiteljsko vijeće OŠ Julija Kempfa, Požega na svojoj sjednici od 29. rujna 2016. god.

.

Ravnateljica: Kornelija Sabljak